CRC ปลื้มคว้า 5 รางวัลระดับเอเชีย “Asian Excellence Awards 2021”  
CRC คว้า 5 รางวัลเกียรติยศ “Asian Excellence Awards 2021” ตอกย้ำความเป็นผู้นำด้านรีเทลและองค์กรเป็นเลิศระดับเอเชีย
CRC คว้า 5 รางวัลเกียรติยศ “Asian Excellence Awards 2021” ตอกย้ำความเป็นผู้นำด้านรีเทลและองค์กรเป็นเลิศระดับเอเชีย
24 พ.ย. 2564

บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC  คว้า 5 รางวัล Asian Excellence Awards 2021 จัดขึ้นโดย Corporate Governance Asia นิตยสารชั้นนำของฮ่องกงด้านเศรษฐกิจและการกำกับดูแลกิจการเพื่อมอบให้แก่องค์กรที่มีธรรมาภิบาลที่ดี มีการบริหารงานและจัดการด้านการเงิน มีความรับผิดชอบต่อสังคมและสิ่งแวดล้อม มีความสัมพันธ์ต่อนักลงทุนและการสื่อสารองค์กรที่ดีเยี่ยม ซึ่งคัดเลือกจากบริษัทต่างๆ ในประเทศและดินแดนทั่วเอเชีย อาทิ จีน ฮ่องกง อินโดนีเซีย มาเลเซีย ฟิลิปปินส์ สิงคโปร์ ไต้หวัน ไทย และเวียดนาม โดยทั้ง 5 รางวัลดังกล่าวมีรายละเอียดและเกณฑ์การพิจารณา ดังนี้
1.รางวัล “ซีอีโอยอดเยี่ยมแห่งเอเชีย” มอบให้แก่ นายญนน์ โภคทรัพย์ ประธานเจ้าหน้าที่บริหาร บริษัท เซ็นทรัล รีเทล คอร์ปอเรชั่น จำกัด (มหาชน) ซึ่งพิจารณาจากความเป็นผู้นำองค์กรที่มีความสามารถ ขับเคลื่อนองค์กรให้เติบโตอย่างยั่งยืนด้วยกลยุทธ์ที่แข็งแกร่ง ภายใต้ความท้าทายครั้งยิ่งใหญ่จากวิกฤตโควิด-19 ควบคู่ไปกับความรับผิดชอบต่อสังคมทั้งในระดับภูมิภาคและระดับโลก
ด้านนายญนน์ โภคทรัพย์ ประธานเจ้าหน้าที่บริหาร บริษัท เซ็นทรัล รีเทล คอร์ปอเรชั่น จำกัด (มหาชน) กล่าวว่า “เรารู้สึกเป็นเกียรติเป็นอย่างยิ่งที่ได้รับเลือกจากนิตยสาร Corporate Governance Asia รางวัลนี้เป็นอีกหนึ่งรางวัลแห่งความสำเร็จของทั้งคณะผู้บริหารและพนักงานเซ็นทรัล รีเทลทุกคน เป็นเครื่องยืนยันถึงความมุ่งมั่นของบริษัทฯ สู่ความเป็นเลิศในด้านการบริหาร การจัดการทางด้านการเงิน นักลงทุนสัมพันธ์ ความรับผิดชอบต่อสังคมและสิ่งแวดล้อม และการสื่อสารองค์กร แม้ว่าในช่วงปีที่ผ่านมา เราต้องเผชิญกับความท้าทายครั้งยิ่งใหญ่จากวิกฤตโควิด-19 แต่เซ็นทรัล รีเทล ก็ยังขับเคลื่อนธุรกิจมาได้อย่างแข็งแกร่ง พร้อมช่วยเหลือสังคมในหลายด้าน 
โดยร่วมมือกับภาครัฐในการจัดการวิกฤตโควิด-19 และสนับสนุนความช่วยเหลือให้กับทุกภาคส่วนเพื่อให้ประเทศไทยสามารถเปิดประเทศและฟื้นฟูเศรษฐกิจให้กลับมาฟื้นตัวและแข็งแรงยิ่งกว่าเดิม ในโอกาสนี้ ผมขอขอบคุณ ลูกค้า คู่ค้า ผู้ถือหุ้นและทุกภาคส่วนสำหรับความไว้วางใจที่มีต่อเซ็นทรัล รีเทล และขอขอบคุณพนักงานของเราสำหรับความมุ่งมั่นและทุ่มเทที่จะขับเคลื่อนองค์กรไปด้วยกัน”นายญนน์ กล่าว
นอกจากนี้เซ็นทรัล รีเทล มุ่งมั่นที่จะสร้างธุรกิจให้เติบโตอย่างยั่งยืนควบคู่กับการเป็นผู้นำธุรกิจค้าปลีกที่มีแพลตฟอร์ม omnichannel ที่สมบูรณ์แบบที่สุดของไทยเพื่อลูกค้า พนักงาน คู่ค้า ผู้ถือหุ้นและชุมชน สอดคล้องกับวิสัยทัศน์ของเราในการเป็น ‘Central to Life’ หรือศูนย์กลางชีวิตของผู้คน โดยเรายังจะรักษาการสื่อสารกับกลุ่มนักลงทุนอย่างมีประสิทธิภาพและโปร่งใสในขณะที่รักษามาตรฐานสูงสุดของการกำกับดูแลกิจการไปด้วยกัน